google/wiki40b huggingface dataset:
Rullefokk

En rullefokk eller rullegenoa er et system på en seilbåt der det rundt fokkestaget er en aluminiums- eller karbonprofil som kan roteres, slik at seilet rulles inn på profilen. Profilen roteres manuelt med tauverk eller ved hjelp et elektrisk- eller hydraulisk spill, som betjenes med brytere fra cockpiten. Dette gir en enkel mulighet for å redusere seilarealet og for å rulle seilet helt inn. En vanlig fokk tar en del tid å få på plass, festet til fokkestag, skjøter og fall og få det heist. Det går langt raskere å rulle en rullefokk ut og inn når seilet ikke skal brukes.
Rullemekanismen kan også brukes til å reve seilet med, men dette gir seilet en dårligere aerodynamisk form, og benyttes derfor ikke i regatta.
For turseilere byr systemet på svært praktisk seilhåndtering, men dersom profilen skades kan det være umulig å få seilet ned igjen, hvilket kan være farlig. Systemet er derfor omdiskutert.
Dersom systemet betjenes med tauverk vil profilen forrest på fokka gå ned til en rull som har en opprullet reveline når fokka er i bruk. Lina går tilbake til cockpiten i seilbåten. Når skjøtene er slakke kan lina strammes inn og fokka rulles opp på profilen.
En rullegenoa består av det samme system, men seilet er i stedet for en fokk en genoa.
Norsk klimanettverk

Organisering

Norsk klimanettverk er en åpen invitasjon til alle som vil gi klimakamp et ekstra løft. 
Alle som gjør en innsats, stor eller liten, er en del av nettverket og kan stemme på årsmøtet. Noen har vært med i flere år og bidratt på flere prosjekter, andre er innom av og til eller bidrar med konkrete oppgaver når det trengs. Det utgjør et nettverk av engasjerte mennesker og støttespillere. De samarbeider med forskningsmiljøer, organisasjoner og kulturlivet for å gjennomføre tiltak som kan gi en bedre forståelse av at klima rammer lokalt og globalt. NKN har generalsekretær som leder. Styret består av styreleder, fire styremedlemmer og to varamedlemmer.

Klimafestivalen § 112

Norsk klimanettverk instituerte Klimafestivalen §112 i 2014, og den har siden vært et årlig hovedprosjekt. Festivalen foregår i januar med arrangementer i ca 30 ulike byer og tettsteder i hele landet. De fleste miljøorganisasjoner deltar med egne arrangementer under Klimafestivalen § 112. Festivalen baserer seg på frivillighet og mange institusjoner, bibliotek, teatre, kunstnere og enkelt personer deltar med egne arrangementer. Klimafestivalen § 112 var en del av åpningen av Europeisk miljøhovedstad i Oslo 2019. Norsk Klimanettverk tar i bruk kultur, teknologi og kunst for bærekraft. Men viktigst er alle ildsjelene. I 2017 ble Norsk klimanettverk nominert til Storebrands bærekraftspris Årets håndtrykk.

Klimavalgalliansen - Hev Stemmen!

Som medlem i Klimavalgalliansen deltar NKN med arrangementer rundt stortings- og fylkesting/kommunevalg. 
I 2013 var storsatsingen "HEV STEMMEN!  Klima - ditt valg ! " markant. Hev stemmen gikk som en oppfordring til alle om å sette klima på agendaen ved Stortingsvalg: Hev stemmen og la den bli hørt, av familie og venner, folkevalgte og velgere, på sosiale medier og i den offentlige debatt. La klima for alvor gjøre sitt inntog i norsk politikk.

Ditt 2062 - filmkonkurranse

Formålet med filmkonkurransen «Ditt 2062» var å sette klimaspørsmålet på den politiske dagsordenen. Ditt 2062 deltok i Amandus – Lillehammer Internasjonale Studentfilmfestival offisielle manuskonkurranse i 2012 og ble finansiert gjennom en gave fra Sparebankstiftelsen DnB NOR og støttet av Klimaløftet.
24. serierunde i Tippeligaen 2015

24. serierunde i Tippeligaen 2015 ble innledet fredag 18. september 2015 klokken 19.00 med kampen mellom Viking og Strømsgodset på Viking Stadion.
Wilhelm Eduard Weber

Livsløp

Wilhelm Weber ble født i  Wittenberger Schlossstraße 10 i Wittenberg som sønn av professor i teologi, Michael Weber. 
Weber deltok i fysiske eksperimener under sin eldre bror Ernst Heinrich, noe som føret til utgivelsen av boken Wellenlehre, auf Experimente gegründet (Leipzig 1825) (Bølgelære basert på eksperimenter). I 1826 skrev han sin doktorgrad, et arbeid om orgelpiper og i 1827 sitt habilisasjonsskrift og oscillatorer. 
Etter sin utnevnelse til «full professor» i Halle, ble han i 1831 kalt til Göttingen i daværende kongerike Hannover hvor han ble utnevnt til professor i fysikk ved Georg-August-Universität. 14. desember 1837 ble han fratatt stillingen sammen med seks andre porfessorer i Göttingen grunnet en politisk protest mot opphevelse av forfatningen, se Göttinger Sieben.  Etter det praktiserte han som privatlærer i Göttingen foruten at han foretok en rekke lenger reiser.
I 1843 ble han kallet til Leipzig til han etter revolusjonen i 1848 i Tyskland, fikk tilbake sin gamle stilling.
I Göttingen var Weber en nær venn av Carl Friedrich Gauß som han samarbeidet med i mange år. I 1833 konstruerte de den første elektromagnetiske telegrafen. Over takene i byen Göttingen trakk de to kobbertråder mellom det fysikalske institutt og det Magnetiske observatorium i Sternwarte. De benyttet en symbolkode som minnet om den senere morsekode Det sies at det første telegrammet i 1833 lød: «Michelmann kommt» (Michelmann var vaktmester ved instituttet). Kanskje er dette bare en legende.
I 1836 grunnla han sammen med Gauß og Alexander von Humboldt foreningen Magnetischen Verein.
I 1856 utførte Weber målinger sammen med Rudolf Kohlrausch for å bestemme ladningenheter relatert til elektrodynamiske og elektrostatiske forhold. Dette bidro senere til utviklingen av James Clerk Maxwells teori om lysets elektromagnetiske egenskaper. Weber fant sammenhenger vedrørende lyshastighet i vakuum, optikk og elektrisitetslære.
Eponymet weber (forkortet til Wb) SI-enhet for magnetisk fluks er navngitt etter Weber.
Argumentum ad metum

Argumentum ad metum eller argumentum in terrorem er en propagandateknikk (skremselspropaganda) og logisk feilslutning som har til hensikt å skape støtte for en idé, forslag eller konklusjon ved å forsøke å øke frykten for et alternativ, uten å fremlegge bevis eller argumenter for at alternativet vil inntreffe.
Metellina merianae

Utbredelse

Metellina merianae er utbredt i Europa. Den finnes i Norge.

Utseende

Metellina merianae er okerfarget, brune eller brunsvart. Forkroppen er lyst brunlig med et mørkt midtfelt som utvides framover. Like bak øynene, på det mørke midtfeltet finnes to lyse runde flekker. Den har lyse og mørkere flekker på bakkroppen. 
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne. Beina har mørke og lyse ringer. Som voksne (imago) er hunnen 12 mm, mens hannen er 8 mm lang (kroppens lengde).

Levevis

Metellina merianae finnes på fuktige steder, nær hulrom og i huler.
Vesleblakken

Vesleblakken er en novelle av Jacob Breda Bull, først utgitt i samlingen Skisser (1891). og i 1914 gjenutgitt i bind 4 av Bulls Folkelivsromaner og Folkelivsbilleder under samleoverskriften «Præstegaardshistorier».
Nordahl Rolfsen tok teksten med i sin Lesebok for Folkeskolen i 1908, slik at den ble alment kjent. Vesleblakken er Bulls mest populære fortelling.

Innhold

Novellen fremstilles som et autentisk barndomsminne fra forfatterens oppvekst i Rendalen: En bror er dødssyk, og det må hentes legehjelp fra Tynset. Hesten Vesleblakken er både gårdens raskeste hest og barnas kjæreste venn, og det faller på drengen Ola Jonsen Styggpåjord å drive hesten til døde for å hente legen tidsnok. 
Bull skrev fortellingen om Vesleblakken etter en hendelse på prestegården i 1860. Da var Bulls egen bror Johannes blitt syk med sterk lungebetennelse. Johannes ble kort tid etter syk igjen, og døde av noe som ble kalt for «Den trondhjemske halsesyke» (difteri).

Etterliv

Vesleblakken ligger begravet i hagen på Bull-museet, et museum som er bygdemuseum for Rendalen, basert på Bulls barndomshjem. 
Bull-museet deler ut prisen «Vesleblakken» til personer som har gjort en veldedig innsats utover det vanlige.   
Statuer av Vesleblakken og Ola står på tunet på Bull-museet i Rendalen. Statuen av Ola ble satt opp i 1975 og statuen av hesten ble oppsatt i 1978; begge er utført av billedhuggeren Tore Bjørn Skjølsvik og er gitt av Ottilie Eggen. Statuen av Vesleblakken er laget i tre originaler, én befinner seg i Bull-museet, én hos oppdragsgiver og én hos Nasjonalgalleriet. Nasjonalgalleriet sin utgave er produsert i 1980 og er en bronseminiatyr (47,5 cm høy).
Erling Stordahls vise «Vesleblakken» fra 1955 ble en landeplage, fremført av duoen Gunnar Engedahl og Stordahl selv med orkester. Sangen avviker fra novellen på minst to måter, først ved å gjøre prestegården til «en liten stue», dernest ved å utelate drengens skjebnevalg og i stedet la døden bli et frivillig offer og aktivt valg fra hestens side. Sangen ble innspilt 2. februar 1955 og utgitt på 78-platen Odeon ND 7252, på singelen Odeon 45-ND 7252 og EP-platen Odeon GEON 4. Visa er også innspilt på Frem fra Glemselen kap. 2 med Helge Borglund og på Frem fra Glemselen kap.20 med Marte Sveen.
Vesleblakken og Ola Jonsen Styggpåjord nevnes også i femte vers av Rendals-sangen av Olav Nilsen.
Hermann Volrath Hilprecht

Bakgrunn

Etter å ha vært elev på Rectorschule i Hoym tok han i 1880 abitur ved det kongelige Carls-Gymnasium i Bernburg. Han studerte så teologi, orientalske språk og jus ved universitetet i Leipzig.

Forskerkarriere

Hilprecht ble Dr. phil. i 1883 med at arbeid om babylonerkongen Nebukadnezars Is fribrev, var 1884—85 professor ved Fridericianum i Davos og 1885—86 repetitør i gammeltestamentlig teologi i Erlangen. Han kom i 1886 til Philadelphia og ble her redaktør av den orientalske acdeling av Sunday School Times (til 1904); i 1887 professor i assyriologi ved University of Pennsylvania, og fulgte som assyriolog med den av dette universitetet til Babylon utsendte ekspedisjon 1888—89.
Han var 1898—1900 leder av universitetets fjerde ekspedisjon. Han fikk i 1893 av den osmanske regjering overdratt vervet å ordne de av amerikanske ekspedisjoner ved Nippur funn av babylonske oldsaker som var avgitt til museet i Konstantinopel. En stor del av disse oldsaker skjenket Sultanen Hilprecht personlig som takk for hans fortjenstfulle arbeid. Han gav det igjen til universitetsmuseet i Philadelphia.
Hilprecht ble i 1895 Dr. theol. der og 1897 Dr. jur. ved Princeton University. Han hadde allerede i 1883 udgitt Freibrief Nebukadnezars (1883) og var siden en av hovedutgiverne av de mange innskrifter, som var blitt funnet i Nippur. Hilprecht utgav Old Babylonian Cuneiform Inscriptions Chiefly from Nipur (1893—96); Assyriaca (1894); The Excavations in Assyria and Babylonia (1903); Explorations in Bible Lands during XIXth Century (1907); Recent Researches in Bible Lands (1898); med A.T. Clay Business Documents of Marasha (1898). 
Hilprecht var hovedutgiver av The Babylonean Expedition of the University of Pensylvania, hvorav henimot en snes bind utkom. Han hadde en strid med Dr. Peters som førte til utgivelse av adskillige skrifter som har heller liten interesse i vitenskapelig henseende. 
Under første verdenskrig oppgav Hilprecht sin stilling i Amerika og flyttet til Lausanne. Til hans 25-års doktorsjubilrum og 50-års fødselsdag utgav kolleger og venner festskriftet Hilprecht Anniversary Volume, Studies in Assyrology and Archæology (Chicago, Leipzig et cetera 1909).
Fotografisk Tidskrift

Fotografisk Tidskrift er medlemsblad for Svenska Fotografers Förbund. Sjefredaktør siden 2010 har vært Jenny Morelli. Hun etterfulgte Gösta Flemming, forfatter av Centennium, en bok om svensk fotografihistorie (2007).
Det første nummeret ble gitt ut i 1888 av Fotografiska Föreningen som var forgjenger til Svenska Fotografers Förbund.
Fotografisk Tidskrift henvender seg ikke bare til forbundets medlemmer, men også til andre som er interessert i det som hender innen det profesjonelle bildeområdet. Hvert nummer inneholder blant annet fotografpresentasjoner, artikler om den tekniske utviklingen, tips for bedre bilder, bokanmeldelser, debatt, juridiske spørmål og gjestekronikker. Medlemmer og abonnementer får dessuten tilgang til fordypningsmaterialet om tekniske artikler og tester som legges opp på SFF-nettsiden.
Umra

Umra, eller «den lille pilegrimsreisen», er et islamsk rituale som omfatter noen deler av hajj, den muslimske pilegrimsreisen til Kaba i Mekka. I motsetning til hajj – som skal gjennomføres i «pilegrimsmåneden» Hidja det islamske årets 12. måned, kan umra gjøres når som helst i året.  
Umra-ritualene omfatter to av elementene i hajj-feiringen: tawaf, vandringen 7 ganger omkring den hellige bygningen Kaba, og say – som er en rituell aktualisering av Ibrahimlegenden: Pilegrimene drikker av Zamzam-brønnens vann og går 7 turer mellom de to høydene Safa og Marwa, en avstand på 385 meter som i dag er innebygget i Al-Harammoskeen.
Kristineberg (Skåne)

Kristineberg er en tettbebyggelse i Malmö kommune i Skåne län i Sverige. I 2005 var Kristineberg regnet som et eget tettsted, og hadde da 1 076 innbyggere. I 2010 var det vokst sammen med tettstedet Oxie og ble da regnet som en del av dette.
Kristineberg er også et delområde i bydelen Oxie i Malmö by.
Kristineberg ligger øst for Käglingevägen og nord og vest for Galgebacksvägen. Fylkesvei 101 passerer den søndre delen av Kristineberg. Det finnes en del industri langs jernbanen, men i første rekke er det villaer og rekkehus, hvorav mange fra 1970-tallet. Svängedammens förskola ligger midt i tettstedet. Et stort område rundt det gamle retterstedet er i ferd med å bli bebygd. Oxie vanntårn og Tycho Brahe-observatoriet ligger på en høyde i nærheten av jernbanesporet.
Album oriented rock

Album Oriented Rock, også kalt Adult Oriented Rock, en musikkstil innenfor rocken som opprinnelig ble kalt album-oriented radio, da den sammen fra amerikansk radiovirksomhet hvor en fokuserte på rockeartister. Dette formatet utviklet og populariserte repertoaret til de klassiske rockemusikerne. 
Eksempler på slike grupper er Led Zeppelin, Genesis, Rolling Stones og Toto. I Asia bruker denne benevnelsen for den musikkformen man i Europa kaller Westcoast musikk, dette skyldes at den amerikanske vestkysten har produsert mange av disse musikerne. 
Album Oriented Rock hadde sin storhetstid på 1980-tallet da særlig produsentene David Foster, Jay Graydon og flere slapp en rekke album med utgangspunkt i den amerikanske vestkysten. 
Svært mange av de mest kjente grupper og artister har gitt ut materiale innen denne stilen, blant andre: Procol Harum, Bryan Adams, Bon Jovi, Blue Öyster Cult, Journey, Emerson, Lake & Palmer, Boston, Nazareth, Sheriff, Wrabit, Angel, Russ Ballard, Stan Bush & Barrage,
Linfen Hexi kullkraftverk

Linfen Hexi kullkraftverk er et kullkraftverk i provinsen Shanxi, i det nordlige Kina. Det har en installert produksjonskapasitet på 660 MW.
Ane Appelkvist Stenseth

Karriere

15. desember 2012 debuterte Stenseth i Skandinavisk Cup med en 101.-plass i sprintprologen på Sjusjøen. Fem år senere debuterte hun i verdenscupen med en 39.-plass i sprintprologen på Lillehammer den 2. desember 2017.
Under 2018/19-sesongen fikk Stenseth sine første verdenscuppoeng med en 17. plass på sprinten i Dresden den 12. januar 2019.
Marion Jones

Marion Jones og doping

2004 ble en sportslig nedtur for Jones. Hun oppnådde svake resultater under OL i Athen, og fra ulike hold ble det fremsatt påstander om at Jones hadde brukt forskjellige dopingmidler før OL 2000. 19. august 2006 kom det fram at hun skal ha testet positivt for EPO under de amerikanske mesterskapene tidligere på sommeren. B-prøven, som ble klar 6. september, var derimot negativ, og hun ble dermed frikjent.
Etter å ha hatt doping-spekulasjoner hengende over seg i flere år, la Jones 5. oktober 2007 alle kortene på bordet og innrømmet dopingbruk i forkant av OL i Sydney 2000. Hun innrømmet også at hun hadde løyet til føderale etterforskere da hun benektet dopingmisbruk i 2003. Hun skal ha benyttet det anabole steroidet THG. Hun fikk THG fra treneren Trevor Graham og skal lenge ha trodd at det var snakk om kosttilskudd. Jones benyttet anledningen til å beklage dopingmisbruket overfor fansen.  Den 12. desember vedtok IOC å frata Marion Jones alle fem OL-medaljer fra Sydney-OL.
Marion Jones ble den 11. januar 2008 dømt til 6 måneders fengsel, i tillegg ble hun dømt til 400 timers samfunnstjeneste fordi hun løy til føderale etterforskere, da hun påsto at hun aldri har brukt anabole steroider.
Nguyễn Tuấn Anh

Landslaget

Nguyễn Tuấn Anh spilte 7 landskamper for Vietnams herrelandslag.
Zdeněk Fierlinger

Tidlig karriere

Zdeněk Fierlinger kom fra en overklassefamilie. Hans forfedre var tysketniske som hadde giftet seg med lokale folk og assimilert som tsjekkiske folk i århundrer. Han var utdannen forretningsøkonom. Under den første verdenskrig han sluttet seg til De tsjekkoslovakiske legionene. Blant annet deltok han i slaget ved Zborov.
Etter krigen returnerte Fierlinger til Tsjekkoslovakia og gikk inn i utenrikstjenesten. Han var suksessivt ambassadør til Nederland, Romania, USA, Sveits og Østerrike. I løpet av denne perioden var han en nær venn og samarbeidspartner av Edvard Beneš. I 1924 sluttet han seg til Det tsjekkiske sosialdemokratiske parti (Československé sociální demokracie).

I Sovjetunionen

Mellom 1937 og 1945 Fierlinger inneholdt stillingen som envoyé (og senere ambassadør) til Sovjetunionen. I sin periode i Moskva var Fierlinger svært nær kontakt med ledelsen av det tsjekkoslovakiske kommunistpartiet som ble ledet av Klement Gottwald. Dette er tydelig, for eksempel i 1943 da kommunistene i sammen med Fierlinger tilrettela for signeringen av Sovjet-tsjekkoslovakiske fredsavtalen i Moskva 12. desember 1943 av Josef Stalin og Edvard Beneš.

Slutten på krigen og kommunistenes fremtog

Like før slutten av den andre verdenskrig i april 1945 ble Fierlinger leder i eksil av Den tsjekkoslovakiske regjering og fortsatte i denne posisjonen frem til valget i 1946. Han ble en ledende figur i venstrefløyen av den sosialdemokratiske bevegelsen som søkte den nærest mulige knyttninger til Det tsjekkoslovakiske kommunistpartiet.
Mellom 1946 og 1948 Fierlinger var formann i Det tsjekkiske sosialdemokratiske partiet. Etter det kommunistiske kuppet i februar 1948, handlet Fierlinger som talsmann for «samlingen» av sosialdemokratene og kommunistene. Gjennom samlingen av partiet, ble han medlem av Sentralkomitéen av det tsjekkoslovakiske kommunistpartiet i 1948.
Zdeněk Fierlinger fungert senere som visestatsminister fra 1948 til 1953, minister for statens kontor for religiøse anliggender fra 1951 til 1953, leder av nasjonalforsamlingen fra 15. oktober 1953 til 23. juni 1964 og minister med ansvar for staten. Han forble medlem av sentralkomiteen inntil 1966. I 1968 var blant annet en av hans siste offentlige handlinger å lede en delegasjon i protest utenfor den sovjetiske ambassaden.
Sene

Skader

En sene vil kunne briste dersom den belastes for hardt, og ettersom den er liten og tynn vil den hele seg sakte. Mindre skader kan hele seg forholdsvis raskt, men senen vil ofte være svakere enn opprinnelig. På grunn av dette er det svært vanlig med tilbakevendene seneskader, selv etter kirurgisk behandling.
Oskarshamn

Historie

Stedet vokste fram som fiskevær og het først Döderhultvik. I 1646 fikk Döderhultvik status som lydköping.
Byen vokste i første halvdel av 1800-tallet. I 1856 fikk det bystatus og navnet ble endret til Oskarshamn. Byen er oppkalt etter kong Oscar I.
I 1874 fikk Oskarshamn jernbaneforbindelse.

Kultur

Den kjente treskjæreren Döderhultaren bodde og virket her. Verkstedet hans er fremdeles å finne i byen og det er åpent for omvisning. Ca. 200 av figurene han skar er i et eget museum.
Ghazi Barotha-demningen

Ghazi Barotha-demningen er en demning i Indus i North-West Frontier Province, Pakistan. Demningen ligger nedenfor Tarbela-demningen, og avgir vann til et kanalanlegg med et vannkraftverk lengre nede i elva, der hvor Indus og Haro renner sammen ved byen Barotha. Totalt installert vannkrafteffekt i produksjonsanlegget er 1 450 MW. Vannet som ledes i kanaler til vannkraftstasjonen, sluses etter kraftproduksjon tilbake til Indus-elva. Anlegget stod ferdig i 2002.
Interstellar planet

En interstellar planet eller fri planet er et objekt som har en masse som tilsvarer en planets, og som ikke er bundet av gravitasjonen til noen stjerne, men som ferdes gjennom rommet som et selvstendig objekt. Flere astronomer hevder å ha funnet slike objekter (for eksempel Cha 110913-773444), men disse funnene forblir ubekreftede.
Visse astronomer henviser vanligvis til disse objektene som «planeter» fordi de tror at disse objektene har sitt opphav som planeter rundt en stjerne, men som har blitt kastet ut av sin omløpsbane. Andre mener at definisjonen av en planet skal være avhengig av dens nåværende observerte tilstand, og ikke opphavet. Disse objektene kan ha blitt dannet av seg selv på samme måte som sub-brune dverger ved at gass samles og kollapses på samme måte som stjerner dannes.
Saku

Saku Õlletehas AS eller bare Saku er et estisk bryggeri som produserer øl. Det har hovedkvarter og produksjonsanlegg i byen Saku i Harjumaa. Bryggeriet ble grunnlagt i 1820, og er det eldste og største av Estlands seks gjenværende bryggerier.
I 2007–08 var omsetningen på 59 millioner euro.
Karen Coffee Company Ltd.

Karen Coffee Company Ltd. er familieaksjeselskapet som offisielt eide Karen Blixens kaffefarm M’Bogani i Britisk Øst-Afrika. Inntil farmen gikk konkurs i 1931 var hennes onkel Aage Westenholz styreformann for selskapet.
Skatteunndragelse

Skatteunndragelse, også kalt skattesvik, er å oppgi feil opplysninger til myndighetene for å betale redusert eller ingen skatt. Skatteunndragelse er straffbart i de fleste land i verden.
Pinjekjerne

Pinjekjerner er store frø fra konglen på furutrær som vokser ved Middelhavet. Det finnes flere ulike kongler som har store nok frø til at de kan bli solgt som pinjekjerner. De smaker mest når de har vært ristet, og brukes ofte i salater og er en av hovedingrediensene i pesto.

Kulinarisk bruk

Pinjekjerner har blitt brukt som menneskeføde i Europa og Asia siden paleolitikum. De er ofte brukt i kjøtt, fisk, salater and vegetarretter eller bakt inn i brød. Pinjekjerner er også brukt i sjokolade, kaker og dessert.
I Europa og Midtøsten brukes pinjekjerner fra Pinus pinea. De har en avlang form og er mer homogene enn asiatiske pinjekjerner som er rundere i formen.

Risiko ved å spise pinjekjerner

En liten del av pinjekjernene som dyrkes i Kina kan forårsake smaksforstyrrelser, dysgeusia, som kan vare mellom noen få dager og inntil to uker. Det beskrives som en bitter, metallisk ettersmak som gjør at alt man spiser smaker vondt. Dette fenomenet ble først beskrevet i et vitenskapelig artikkel i 2001. I noen publikasjoner er fenomenet kjent som "pine mouth". Nestle Research Centre har foreslått at det er en bestemt kinesisk pinjeart, Pinus armandii, som er opphav til smaksforstyrrelsene. Den mistenkte pinjearten har kjerner som er mindre, mattere og rundere enn de typiske pinjekjernene. Dette er bekreftet av nyere forskning. I 1998 publiserte FAO en liste over spiselige nøtter fra trær som inneholdt 29 sorter av pinjenøtter som vanligvis spises men den nevnte kinesiske sorten var ikke nevnt. Smaksforstyrrelsen, kjent som metallogeusia, kommer normalt 1–3 dager etter konsum, og er verst to dager etter Möller har fremlagt en hypotese som kan forklare årsaken til at smaksforstyrrelsen kan komme flere dager etter konsum og kan vare i to uker. En biologisk prosess kjent som enterohepatisk sirkulasjon, enterohepatisk resirkulasjon (EHR) kan være medvirkende årsak til smaksforstyrrelse forårsaket av pinjekjerner.